ನಂದಗೋಕುಲ (ಕನ್ನಡ ಧಾರಾವಾಹಿ 2025)

ನಂದಗೋಕುಲ ಪ್ರಸ್ತುತ ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಗುತ್ತಿರುವ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿ ಆಗಿದೆ. ಮೊದಲ ಸಂಚಿಕೆಯು 4 ಜೂನ್‌ 2025 ರಿಂದ ರಾತ್ರಿ 9 ಗಂಟೆಗೆ ಈ ಧಾರಾವಾಹಿಯು ಸೋಮವಾರದಿಂದ ಶುಕ್ರವಾರದವರೆಗೆ ಪ್ರಸಾರವಾಗುತ್ತಿದೆ. ತಾರಾಂಗಣದಲ್ಲಿ ಅರವಿಂದ್ ರಾವ್, ಅಮೃತಾ ನಾಯ್ಡು, ರವಿ ಚೇತನ್, ರಘು ಮಂಡ್ಯ, ಅಭಿಷೇಕ್ ದಾಸ್ ಇದ್ದಾರೆ. ಈ ಧಾರಾವಾಹಿಯನ್ನು ರಾಮಾಚಾರಿ, ದೃಷ್ಟಿ ಬೊಟ್ಟು, ನೂರು ಜನ್ಮಕೂ ಕಥೆಯನ್ನು ನಿರ್ದೇಶನ ಮಾಡಿದ್ದ ಶ್ರವಂತ್ ನಿರ್ದೇಶನ ಮಾಡುತ್ತಿದ್ದಾರೆ. ರಾಧಿಕ ಶ್ರವಂತ್ ಅವರಬಣ್ಣ ಟಾಕೀಸ್ ನಿರ್ಮಾಣ ಸಂಸ್ಥೆ ನಿರ್ಮಾಣವನ್ನು ಮಾಡುತ್ತಿದೆ. 

ಕಥಾವಸ್ತು
ತನ್ನ ಮೂರು ಜನ ಗಂಡು ಮಕ್ಕಳನ್ನು ಜೀವನದಲ್ಲಿ ಹೀರೊಗಳನ್ನಾಗಿ ಮಾಡಲು ಹೊರಟ ಅಪ್ಪನ ಕಥೆ ಯಾಗಿದೆ. ಗಂಡು ಮಕ್ಕಳ ಮೇಲೆ ದೊಡ್ಡ ಕನಸುಗಳನ್ನು ಇಟ್ಟು ಬೆಳೆಸುವ ಅಪ್ಪ ನಂದಕುಮಾರ್‌ನ ಕಥೆಯಾಗಿದೆ.

ಸಾರಾಂಶ
ನಂದಕುಮಾರ್ ಒಬ್ಬ ಅನಾಥನಾಗಿರುತ್ತಾನೆ. ಕಟ್ಟುನಿಟ್ಟಾದ ನಡವಳಿಕೆಯ ಆತ್ಮವಿಶ್ವಾಸ ತುಂಬಿದ ಛಲಗಾರನಾಗಿರುತ್ತಾನೆ. 30 ವರ್ಷಗಳ ಹಿಂದೆ ಸೂರ್ಯಕಾಂತ್ ಮತ್ತು ಚಂದ್ರಕಾಂತ್ ಸಹೋದರರ ದಿನಸಿ ಅಂಗಡಿಯಲ್ಲಿ ಕೆಲಸ ಮಾಡುತ್ತಿರುತ್ತಾನೆ. ಸಹೋದರರ ಏಕೈಕ ತಂಗಿ ಗಿರಿಜಾಳನ್ನು ಪ್ರೀತಿಸಿ ಅವರ ಇಷ್ಟಕ್ಕೆ ವಿರುದ್ಧವಾಗಿ ಮದುವೆಯಾಗುತ್ತಾನೆ. ಸಹೋದರರಿಗೆ ತಮ್ಮ ಅಂತಸ್ತಿಗೆ ಸಮಾನವಲ್ಲದ ಕಾರಣ ನಂದಕುಮಾರ್ ಮತ್ತು ಗಿರಿಜಾರನ್ನ ಹೊರಹಾಕುತ್ತಾರೆ. 

ನಂದಕುಮಾರ್ ಅವರ ಅಂತಸ್ತಿಗೆ ತಕ್ಕಂತೆ ಬೆಳೆಯುವ ಹಟದಿಂದ 'ಗಿರಿಜಾ ಸ್ಟೋರ್ಸ್' ಎಂಬ ದಿನಸಿ ಅಂಗಡಿಯನ್ನು ತೆರೆದು ಯಶಸ್ವಿಯಾಗುತ್ತಾನೆ. ಸಹೋದರರರಿಗೆ ಸವಾಲಾಗುವಂತೆ ಅವರ ಮನೆ ಎದುರೇ 'ನಂದಗೋಕುಲ'ವನ್ನು ಕಟ್ಟುತ್ತಾನೆ. ಇದು  ಸಹೋದರರ ಹಗೆಗೆ ಇನ್ನಷ್ಟು ದ್ವೇಷ, ಅಸೂಯೆ, ಆಕ್ರೋಶವನ್ನು ಹೆಚ್ಚಿಸುತ್ತದೆ. ಎರಡೂ ಕುಟುಂಬಗಳ ನಡುವೆ ನಿರಂತರ ಜಗಳ. ಗಿರಿಜಾಗೆ ಎದುರು ಮನೆಯಲ್ಲೇ ತವರು ಮನೆಯವರಿದ್ದರೂ ಪ್ರೀತಿಯ ಮಾತುಗಳಿಲ್ಲ. ಪ್ರತಿಕ್ಷಣವೂ ದ್ವೇಷವನ್ನು ಎದುರಿಸಬೇಕಾದ ಪರಿಸ್ಥಿತಿಯಾಗಿರುತ್ತದೆ.

ನಂದಕುಮಾರ್ ಮತ್ತು ಗಿರಿಜಾಗೆ ಐವರು ಮಕ್ಕಳು ಇದ್ದು,  ಧನ್ಯಾ, ಮಾಧವ, ಕೇಶವ, ವಲ್ಲಭ ಮತ್ತು ರಕ್ಷಾ ಎಂಬುವುದಾಗಿ. ತಂದೆಯ ಕಟ್ಟುನಿಟ್ಟಾದ ನಿರೀಕ್ಷೆಗಳ ನಡುವೆ ಐವರು ಬೆಳೆದಿದ್ದಾರೆ. ತಾನು ಪ್ರೀತಿಸಿ ಮದುವೆಯಾಗಿದ್ದರಿಂದ ತನಗೂ ತನ್ನ ಹೆಂಡತಿಗೂ ಕುಟುಂಬವೇ ಇಲ್ಲದಂತಾಯ್ತು. ತಮ್ಮಂತೆ ಮಕ್ಕಳಿಗೆ ಕಷ್ಟದ ಸ್ಥಿತಿ ಬರಕೂಡದು. ಅವರು ಕೂಡು ಕುಟುಂಬದಲ್ಲಿ ಸುಖವಾಗಿ ಇರಬೇಕು ಎಂಬ ಆಸೆಯಿಂದ ನಂದಕುಮಾರ್ 'ನೀವ್ಯಾರೂ ಪ್ರೀತಿಸಿ ಮದ್ವೆ ಆಗೊಲ್ಲ ಅಂತ ನನಗೆ ಮಾತು ಕೊಡಿ!' ಎಂದು ತನ್ನ ಮಕ್ಕಳಿಂದ ಭಾಷೆ ತೆಗೆದುಕೊಂಡಿರುತ್ತಾನೆ.

'ನಂದ ಗೋಕುಲ'ದಂಥ ಕುಟುಂಬ ತಮ್ಮದಿರಬೇಕು, ಎಲ್ಲರೂ ಜೊತೆಯಾಗಿ ಸಂತೋಷದಿಂದ ಬಾಳಿ ಬದುಕಬೇಕು ಎಂಬ ಕನಸು ಕಾಣುತ್ತಿರುವ ನಂದಕುಮಾರ್ ಕೂಡು ಕುಟುಂಬದ ಮೇಲೆ ಯಾರ ದೃಷ್ಟಿ ಬೀಳುತ್ತದೆ. ಇವರ ಪ್ರೀತಿ ಬಾಂಧವ್ಯ ಮತ್ತು ಒಗ್ಗಟ್ಟು ಹೀಗೆ ಮುಂದುವರೆಯುತ್ತದೆಯಾ ಇಲ್ಲವೋ ಎನ್ನುವುದನ್ನು ಮುಂಬರುವ ಸಂಚಿಕೆಯಲ್ಲಿ ವೀಕ್ಷಣೆ ಮಾಡಬಹುದು.

ಕಲಾವಿದರು
ಮುಖ್ಯ ಪಾತ್ರಗಳ ಕಲಾವಿದರು
ಅರವಿಂದ್ ರಾವ್ : ನಂದಕುಮಾರ್ ಪಾತ್ರದಲ್ಲಿ
ಅಮೃತಾ ನಾಯ್ಡು : ಗಿರಿಜಾ ಪಾತ್ರದಲ್ಲಿ

 ನಂದಕುಮಾರ್ & ಗಿರಿಜಾ ಮಕ್ಕಳು  

ವಿಜಯ್ ಚಂದ್ರ: ಮಾಧವ ಪಾತ್ರದಲ್ಲಿ 
ಯಶವಂತ್ ಕುಮಾರ್: ಕೇಶವ ಪಾತ್ರದಲ್ಲಿ
ಅಭಿಷೇಕ್ ರಾಮ್‌ದಾಸ್ : ವಲ್ಲಭ ಪಾತ್ರದಲ್ಲಿ
ಕೃಷ್ಣಪ್ರಿಯ: ರಕ್ಷಾ ಪಾತ್ರದಲ್ಲಿ 
 ಸೊಸೆಯಂದಿರು  
ಅರ್ಪಿತಾ ಗೌಡ: ಪ್ರಿಯಾ ಪಾತ್ರದಲ್ಲಿ
ಮೇಘಾ ಎಸ್.ವಿ : ಮೀನಾ ಪಾತ್ರದಲ್ಲಿ
ಊರ್ಜಿತ ವಲ್ತಾಜೆ : ಅಮ್ಮು ಪಾತ್ರದಲ್ಲಿ

ಇತರೆ
ರವಿ ಚೇತನ್ : ಸೂರ್ಯಕಾಂತ್ ಪಾತ್ರದಲ್ಲಿ
ರಘು ಮಂಡ್ಯ

ಶೈಲಜಾ
ಅರ್ಚನಾ ಗಾಯಕ್ವಾಡ್ 
ನವ್ಯಾ

ರೂಪಾಂತರಗಳು

ಭಾಷೆ ಶೀರ್ಷಿಕೆಪ್ರಥಮ ಪ್ರಸಾರ ವಾಹಿನಿಗಳುಕೊನೆಯ ಪ್ರಸಾರ ಟಿಪ್ಪಣಿಗಳು ತಮಿಳು ಪಾಂಡಿಯನ್ ಸ್ಟೋರ್ಸ್ 2  பாண்டியன் ஸ்டோர்ஸ் 2  30 ಅಕ್ಟೋಬರ್ 2023  ಸ್ಟಾರ್ ವಿಜಯ ಪ್ರಸಾರವಾಗುತ್ತಿದೆ ಮೂಲ ಮಲಯಾಳಂ ಸಾಂತ್ವನಂ 2  സാന്ത്വനം 2 17 ಜೂನ್ 2024ಏಷ್ಯಾನೆಟ್ ರೀಮೆಕ್ ತೆಲುಗು ಇಲ್ಲು ಇಲ್ಲಲು ಪಿಲ್ಲಲು   ఇల్లు ఇల్లాలు పిల్లలు 12 ನವೆಂಬರ್ 2024  ಸ್ಟಾರ್ ಮಾ ಕನ್ನಡ Nanda Gokula  ನಂದ ಗೋಕುಲ 4 ಜೂನ್ 2025 ಕಲರ್ಸ್ ಕನ್ನಡ ಹಿಂದಿ ಮಹಾದೇವ & ಸನ್ಸ್  महादेव & Sons 5 January 2026   ಕಲರ್ಸ್ ಟಿವಿ

ಉಲ್ಲೇಖಗಳು

ಬಾಹ್ಯಕೊಂಡಿಗಳು
 ನಂದಗೋಕುಲ @ ಜಿಯೋ ಹಾಟ್ಸ್ಟಾರ್  ನಲ್ಲಿ ವೀಕ್ಷಣೆ ಮಾಡಬಹುದು

ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಮನೋರಂಜನೆ